Therion

**Therion** je švedski symphonic metal bend osnovan 1987. u Upplands Väsbyu. Ime duguje grčkoj riječi *therion* (θηρίον), što znači *zvijer*. Tekstovi su im inspirirani različitim mitologijama te ispunjeni okultizmom, magijom i drevnom tradicijom i pisanjem.

## Biografija
1987. godine Christofer Johnsson osniva bend pod nazivom *Blitzkrieg*. Nakon kratkog vremena bend mijenja ime najprije u *Megatherion*, a zatim u Therion (zvijer) i posvećuje se death metalu. Prvobitna postava benda se mijenjala nekoliko puta, a jedino je Christofer ostao član od početka. Tako se pokazao kao najvažniji član benda, na čiju inicijativu je bend i osnovan, a pored toga on je vokal, gitarist, klavijaturist i tekstopisac na svim do sada snimljenim albumima.

1989. godine izdaju 2 demo snimke: *Paroxysmal Holocaust* i *Beyond The Darkest Veils Of Inner Wickedness* koji postižu velik uspjeh. Sljedeće izdanje je bio Mini CD *[[Time Shall Tell]]* nakon kojeg potpisuju ugovor za englesku izdavačku kuću Deaf Records. Prvi pravi album snimljen je u Stockholmu u srpnju 1990. godine pod nazivom *[[Of Darkness...]]*, a izdan naredne 1991. godine. Reakcija publike na prvi album je bila veoma dobra, što je potaklo članove benda da još bolje odrade sljedeći album *[[Beyond Sanctorum]]*, ali ovoga puta za izdavačku kuću Active Records. Drugi je album sniman u prosincu 1991. godine u *Monezuma studiju* i sadržavao je nove elemente - klavijature i ženski vokal, čime se glazba polako prebacuje na black metal. Mnogi fanovi nisu odobravali uvođenje ovakvih elemenata .

Iz osobnih razloga svi članovi osim Christofera okreću se drugim poslovima, tako da je on bio prisiljen pronaći nove članove. Ponovo mijenjaju izdavačku kuću i priključuju se Megarock Recordsu. 1993. godine izdaju *[[Symphony Masses: Ho Drakon Ho Megas]]*. U to doba bend je imao samo tri člana, no ipak kreću na svjetsku turneju. Njihova prva 3 albuma su svrstana u death žanr zbog samih elemenata koje koriste, no na posljednja dva albuma ipak se osjeća značajan utjecaj black metala, a na posljednjem i gothic metala. Ni izdavačka kuća Megarock Records nije zadovoljila potrebe Theriona, pa napokon potpisuju s moćnom i poznatom njemačkom izdavačkom kućom Nuclear Blast Records. Prvi album u izdanju ove kuće je *[[Lepaca Kliffoth]]*, sniman u Berlinu, a izdan 1995. godine. Therionov put k vrhu gothic i uopće metal scene počeo je albumom *[[Theli]]* iz 1996. godine. Na ovom albumu su prvi put kombinirali elemente klasike i metala i to vrlo uspješno. Na albumu svirali su solisti s mnogobrojnim klasičnim instrumentima kao i veliki zborovi, što je stvorilo specijalnu dimenziju *gothic* zvuka grupe Therion. Kako su godine prolazile Christofer i njegovi suradnici zvuk su sve više bazirali na klasičnim elementima, ali bez gubitka korijena.

1997. godine snimaju soundtrack za film *The Golden Embrac*e s *Barmek Symphony* orkestrom i zborom Sjevernonjemačkog radija, s kojim su već surađivali na albumu *[[Theli]]*. Kompozicije korištene u filmu se nalaze na albumu *[[A´arab Zaraq Lucid Dreaming]]*. Prodaja ovog albuma je išla veoma dobro, te 1997. godine Therion sudjeluje na mnogim festivalima po Europi (Ten Years Nuclear Blast, Out of the Dark IV i Dynamo Metal fest). Album *[[Vovin]]* obilježio je 1998. godinu, a na albumu je jedan od ženskih vokala bila Lorentz Aspen iz benda Theatre of Tragedy. Zamjenila je dotadašnju pjevačicu Sarah Jezebel Deva, koja se odličnim glasom izdvajala iz ženskog zbora. Iz tog je razloga Sarah pjevala i u duetu, a i kao solo i sopran. Sarah je poznata kao svjetski vokal koji je doprinosio boljem zvuku bendova Covenant i Cradle of Filth. Album *[[Vovin]]* se opisuje kao vrlo melodičan album s elementima opere, a takav album su mnogi dugo očekivali. Od tada kreću sve bolji i bolji albumi. 1999. godine izdaju *[[Crowning of Atlantis]]*, a albumom *[[Deggial]]* iz 2000. godine Therion postiže najveći uspjeh do tada. Pozicija na kojoj su se nalazili u mnogim zemljama (Njemačka, Finska, Poljska) potvrdila je njihov moćan status na svjetskoj metal sceni. *[[Deggial]]* ubrzo postaje najbolje izdanje s najboljom produkcijom na kojoj su bili prisutni mnogi različiti instrumenti i zborovi koji su postajali sve jači i jasniji.

2001. godine na scenu stupa njihov sljedeći, album *[[Secret of the Runes]]*. Koncept albuma je veoma složen i govori o Vikinzima i njihovoj mitologiji. U njihovoj mitologiji postoji sveto drvo zvano Yggrasil koje sadrži 9 manjih svjetova o kojima i govori album. Svaka pjesma govori o jednom svijetu i svaku pjesmu prati uvodna priča (samo u tekstovima) koja približava tematiku slušatelju. Na albumu se također nalaze i dvije obrade, (ABBA i Scoprions). Na svakom novom albumu još od samog početka karijere ovog benda, mogu se uočiti novi elementi, čisti vokal, zatim arapska folk muzika, klasični i *industrial* elementi i mnogi drugi. Ubrzo je uslijedila svjetska turneja te je Therion izdao *live* izdanje *[[Live in Midgård]]*. Nakon turneje prionuli su na posao na kojem je sudjelovao čak 171 glazbenik i rezultat toga bila su dva albuma – *[[Sirius|Sirius B]]* i *[[Lemuria]]* koji su pušteni u prodaju zajedno 2004.

Taj album odiše sasvim novim elementima, ponajprije laganim melodijama na aukustičnoj gitari, ali i nekim drugim koji u cjelini tvore jedan od najboljih albuma u kompletnoj diskografiji benda. Godine 2007. izdan je posljednji album Gothic Kabbalah u sklopu kojeg je održana i promotivna turneja. Kako mu naziv govori, pjesme na albumu imaju donekle gotičarsku podlogu iako je ime uzeto iz nekih drugih razloga.

## Sastav
### Sadašnja postava
* Christofer Johnsson - gitara, klavijature
* Christian Vidal - gitara
* Nalle Påhlsson - bass gitara
* Johan Koleberg - bubnjevi
* Thomas Vikström - vodeći vokal

### Bivši članovi
* Peter Hansson - guitar (1987.-1993.)
* Oskar Forss - drums (1987.-1993.)
* Erik Gustafsson - bass (1987.-1992.)
* Piotr Wawrzeniuk - bubnjevi, vokal (1992.-1996.), gost vokal na *[[Secret of the Runes]]* (2001.), *[[Sirius|Sirius B]]* i *[[Lemuria]]* (2004.)
* Magnus Barthelsson - gitara (1993.-1994.)
* Andreas Wahl - bas (1993.-1994.)
* Fredrik Isaksson - bas (1994.)
* Tommie Eriksson - gitara(1995., 1997.-1998.)
* Lars Rosenberg - bas (1994.-1996.)
* Jonas Mellberg - gitara (1995.-1996.)
* Sami Karppinen - bubnjevi (1998.-2001.)
* Richard Evensand - bubnjevi (2001.-2004.)
* Kristian Niemann - gitara (since 1999.-2008.)
* Johan Niemann - bas (1999.-2008.)
* Petter Karlsson - bubnjevi (2004.-2008.)

## Diskografija
### Demo
* *[[Paroxysmal Holocaust]]* (1989.)
* *[[Beyond the Darkest Veils of Inner Wickedness]]* (1989.)
* *[[Time Shall Tell]]* (1990.)

### Albumi
* *[[Of Darkness...]]* (1991.)
* *[[Beyond Sanctorum]]* (1992.)
* *[[Symphony Masses: Ho Drakon Ho Megas]]* (1993.)
* *[[Lepaca Kliffoth]]* (1995.)
* *[[Theli]]* (1996.)
* *[[A'arab Zaraq - Lucid Dreaming]]* (1997.)
* *[[Vovin]]* (1998)
* *[[Crowning of Atlantis]]* (1999.)
* *[[Deggial]]* (2000.)
* *[[Secret of the Runes]]* (2001.)
* *[[Live in Midgård]]* (*live*, 2002.)
* *[[Sirius B (album)|Sirius B]]* (2004.)
* *[[Lemuria]]* (2004.)
* *[[Gothic Kabbalah]]* (2007.)
* *[[Sitra Ahra]]* (2010.)
* *[[Les fleurs du mal]]* (2012.)
* *[[Beloved Antichrist]]* (2018.)
* *[[Leviathan (album)|Leviathan]]* (2021.)
* *[[Leviathan II]]* (2022.)
* *Leviathan III* (2023.)

### Singlovi
* "The Beauty in Black" (1995.)
* "The Siren of the Woods" (1996.)
* "Eye of Shiva" (1998.)

### Kompilacije
* *[[The Early Chapters of Revelation]]* (2000.)
* *[[Bells of Doom (album)|Bells of Doom]]* (2001.) - Therion *fan club*
* *[[Atlantis Lucid Dreaming]]* (2005.)
* *[[Celebrators of Becoming]]* (DVD, 2006.)

## Vanjske veze

* Therion, službene stranice 
* Therion, ''fan club''